stanford-oval/wikipedia huggingface dataset:
Turkin Grand Prix 2009
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 22 |  Jenson Button | Brawn-Mercedes | 58 | 1:26.24,848 | 2 | 10 |
| 2 | 14 |  Mark Webber | Red Bull-Renault | 58 | +6,714 | 4 | 8 |
| 3 | 15 |  Sebastian Vettel | Red Bull-Renault | 58 | +7,461 | 1 | 6 |
| 4 | 9 |  Jarno Trulli | Toyota | 58 | +27,843 | 5 | 5 |
| 5 | 16 |  Nico Rosberg | Williams-Toyota | 58 | +31,539 | 9 | 4 |
| 6 | 3 |  Felipe Massa | Ferrari | 58 | +39,996 | 7 | 3 |
| 7 | 5 |  Robert Kubica | BMW Sauber | 58 | +46,247 | 10 | 2 |
| 8 | 10 |  Timo Glock | Toyota | 58 | +46,959 | 13 | 1 |
| 9 | 4 |  Kimi Räikkönen | Ferrari | 58 | +50,246 | 6 |  |
| 10 | 7 |  Fernando Alonso | Renault | 58 | +1.02,420 | 8 |  |
| 11 | 6 |  Nick Heidfeld | BMW Sauber | 58 | +1.04,327 | 11 |  |
| 12 | 17 |  Kazuki Nakajima | Williams-Toyota | 58 | +1.06,376 | 12 |  |
| 13 | 1 |  Lewis Hamilton | McLaren-Mercedes | 58 | +1.20,454 | 16 |  |
| 14 | 2 |  Heikki Kovalainen | McLaren-Mercedes | 57 | +1 kierros | 14 |  |
| 15 | 12 |  Sébastien Buemi | Toro Rosso-Ferrari | 57 | +1 kierros | 18 |  |
| 16 | 8 |  Nelson Piquet Jr. | Renault | 57 | +1 kierros | 17 |  |
| 17 | 20 |  Adrian Sutil | Force India-Mercedes | 57 | +1 kierros | 15 |  |
| 18 | 11 |  Sébastien Bourdais | Toro Rosso-Ferrari | 57 | +1 kierros | 20 |  |
| Kesk. | 23 |  Rubens Barrichello | Brawn-Mercedes | 47 | Vaihdelaatikko | 3 |  |
| Kesk. | 21 |  Giancarlo Fisichella | Force India-Mercedes | 4 | Jarrut | 19 |  |
Lähde:
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 22 |  Jenson Button | Brawn-Mercedes | 1–17, 19–58 |
| 14 |  Mark Webber | Red Bull-Renault | 18 |
Muuta

Rubens Barrichellosta tuli Brawn-tallin historian ensimmäinen keskeyttäjä.
Jenson Button nousi tilastoissa neljään peräkkäiseen voittoon kahdeksan muun kuljettajan kanssa.
Aiheesta muualla

Kuvia tai muita tiedostoja aiheesta Turkin Grand Prix 2009 Wikimedia Commonsissa
Formula 1 -luokan Turkin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
Radat: İstanbul Park (2005–2011, 2020–2021)
Osakilpailut Formula 1 -kaudella 2009
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |
|  Turkki |  Britannia |  Saksa |  Unkari |  Eurooppa |  Belgia |
|  Italia |  Singapore |  Japani |  Brasilia |  Abu Dhabi |  |
Räikkönen sijoittui kilpailussa yhdeksänneksi.
Särö (kitara)

Musiikkinäytteet
Sähkökitaralla soitettu näyte jossa soitetaan kitaraa ensin puhtaana, ja särön määrää lisätään hiljalleen maksimiin.
Äänitiedostojen kuunteluohjeet
Ibanez TS-9 Tube Screamer on erittäin suosittu overdrive-tyyppinen säröpedaali. Alkuperäiset mallit ovat keräilijöiden suosiossa, ja niistä voidaan maksaa jopa satoja euroja.
Distortion ja overdrive -säröpedaaleita.
Kitaransoiton yhteydessä säröllä tarkoitetaan usein kitaraefektiä, jolla alkuperäinen puhdas signaali tarkoituksellisesti säröytetään rikkomalla signaalin aaltomuoto. Tämä lisää signaaliin uusia taajuuskomponentteja. Säröefektiä tuottavaa efektipedaalia kutsutaan usein äänensärkijäksi.
Alkujaan säröefekti keksittiin 1950-luvulla, kun kitaravahvistinta soitettiin niin kovaa, että vahvistin ei pystynyt tuottamaan ääntä puhtaasti, vaan ääni säröytyi. Lisäksi saatettiin käyttää rikkinäistä tai puhkottua kaiutinelementtiä, jolloin ääni säröytyi lisää. Säröstä tuli pian kitaristien keskuudessa niin suosittu efekti, että sitä varten kehitettiin oma pedaalinsa, jolla yliohjattiin jo vahvistimelle menevää signaalia. Myöhemmin on kehitelty erilaisia säröefektejä, joilla saadaan synnytettyä haluttu säröytynyt ääni myös hiljaisemmilla voimakkuuksilla.
Säröt voidaan jakaa toimintaperiaatteiltaan kahteen ryhmään ns. yliohjaaviin sekä Fuzz-tyylisiin. Nykyään nämä eri säröjen määritteet ovat hämärtyneet ja ne ovat lähinnä vain nimiä, joilla erilaisia säröefektejä kuvaillaan. Joskus puhutaan myös esivahvistin- tai gain -säröstä. Mahdollinen vahvistimen gain-säätö nostaa etuvahvistimen signaalia niin, että se säröytyy ennen päätevahvistinta.
Särötyypit > Overdrive (suom. yliohjaus)

Overdrive-tyyppisen särön vaikutuksesta sisäänmenevä signaali vahvistuu, minkä seurauksena ääniaallon huiput ja pohjat yliohjautuvat ja tämän seurauksena ääni säröytyy. Overdrive leikkaa huippuja loivemmiksi, mikä on merkittävin ero overdriven ja distortionin välillä.
Putkivahvistimessa yliohjaus kompressoi (painaa kasaan) signaalin aallonhuiput niin, että tuloksena on pyöreäkulmainen kanttiaalto Tämän tyylinen särö on mieto, lämmin ja pehmeä ja sitä käytetään paljon esimerkiksi blues-, country- ja kevyemmässä rock-musiikissa. Putkivahvistimen yliohjaamisella on mahdollista saada myös ujeltava, itkua muistuttava ääni. Putkivahvistimen yliohjaamisessa äänisignaalin spektrissä Fourier-sarjan mukaiset parilliset monikerrat korostuvat, ja tuloksena on miellyttävä särö. Jotkin kitaramikrofonit on suunniteltu tuottamaan vahvaa signaalia ja helpottamaan tämän särön tuottamista. Overdrive-pedaalien luokkaan luetaan usein hieman samantyyppinen Booster-pedaali, jota käytetään erityisesti silloin, kun särö on otettu erillisestä laitteesta. Booster ei varsinaisesti lisää säröä, mutta laajentaa soundin signaaleja siten, että ääni soi laajemmin. Tätä hyödynnetään tavallisimmin yksittäisissä äänissä ja kitarasoolojen soitossa suositaan pedaalia. Overdrive ja booster ovat rinnakkaistermejä ja kummankin  ominaisuuksia sisältyy moniin pedaaleihin, kuten klassikoksi muodostuneeseen Ibanezin Tube Screameriin.
Särötyypit > Overdrive (suom. yliohjaus) > Distortion

Distortion-särö vahvistaa sisäänmenevää signaalia, ja ääni säröytyy ääniaaltojen huippujen ja pohjien yliohjautumisen seurauksena. Distortion-efekti leikkaa yliohjautuvan ääniaallon huiput pois terävästi, mikä on suurin ero overdriven ja distortionin välillä. Tämä muokkaaminen saa aikaan moottorisahan ääntä muistuttavan karkean äänen. Tämän tyylisiä voimakkaita säröjä käytetään paljon raskaassa musiikissa kuten heavy metalissa, punkissa ja hard rockissa.
Särötyypit > Fuzz (suom. äänensärkijä)

Fuzzin kaltainen särö syntyy luonnostaan transistorivahvistimen yliohjaamisessa: transistorivahvistin korostaa Fourier-sarjan parittomia monikertoja, jolloin ääni muistuttaa moottorisahaa. Transistorivahvistin ei kompressoi signaalia yhtä pehmeästi kuin putkivahvistin vaan seuraa signaalin aaltomuotoa leikkausrajalle saakka ja sitten leikkaa amplitudihuiput jyrkästi kokonaan pois eli limittoi ne.  Tuloksena on teräväkulmainen aaltomuoto, joka huipuistaan muistuttaa kanttiaaltoa.
Ibanez Tube King 12AX7-käyttöinen putkisärö.
DigiTech - Death Metal -distortion ja Boss Metal Zone MT-2 -distortion säröpedaalit.
Boss Turbo Distortion -säröpedaali.
Fuzz Face on yksi ensimmäisiä säröpedaaleja. Tämä on fuzz-tyyppinen, ja sen alkuperäiset mallit ovat myös keräilijöiden suosiossa. Tätä pedaalia käytti muun muassa kitaristi Jimi Hendrix.
Suunnitelmatalous

Suunnitelmatalous, ääritapauksissa tunnetaan myös nimellä komentotalous, tarkoittaa talouden valtiojohtoista kehittämistä. Suunnitelmatalous on talousjärjestelmä, jossa tuotannon kehittäminen on alistettu tarkkaan, valtion ohjaamaan kokonaissuunnitelmaan, jolla ohjataan tuotantoa, kulutusta, tulonjakoa ja investointeja.
Keskusjohtoisen suunnitelmatalouden vastakohtana on hajautettu markkinatalous. Koska lähes kaikissa talousjärjestelmissä on havaittavissa piirteitä sekä suunnitelmataloudesta että markkinataloudesta, niin onkin mielekästä tässä yhteydessä puhua seka- tai puitetalouksista.
Vaatimuksia kaiken tuotannon järjestämisestä suunnitelmatalouden keinoin esitettiin etenkin sosialistien piirissä. 1920- ja 1930-luvuilla käytiin väittely (engl. socialist calculation debate), jossa pohdittiin onko markkinatalous tehokkaampi järjestelmä kuin suunnitelmatalous. Vastaus kulminoitui niin sanottuun laskentaongelmaan eli siihen, voiko keskussuunnitteluelin määrätä resurssien käytöstä tehokkaammin kuin markkinat. Ludwig von Mises julkaisi vuonna 1920 kirjoituksen Economic Calculation in the Socialist Commonwealth, jossa hän osoitti suunnitelmataloudessa hintainformaation puuttumisen johtavan tehottomuuteen ja laskentaongelman olevan ”liian vaikea” ratkaistavaksi. Merkittävimmän vasta-argumentin esitti Oskar Lange, joka osoitti suunnitteluelimen pystyvän käyttämään hintasignaaleja hyväkseen.
Vielä 1960-luvulla länsimaissa pelättiin yleisesti myös asiantuntijoiden taholta, että Itä-Eurooppa ohittaa talouskehityksessä länsimaat.
Esimerkkejä suunnitelmataloudesta

Neuvostoliitossa siirryttiin lähes täyteen suunnitelmatalouteen lokakuussa 1928 ensimmäisen viisivuotissuunnitelman yhteydessä. Etenkin kulutusta pyrittiin kuristamaan mahdollisimman pieneen resurssien siirtämiseksi talouskasvuun ja teollistumiseen. Tässä oli kysymys Neuvostoliiton yleisestä ja nopeasta modernisaatiosta, jossa maaseudun voimavaroja käytettiin aivan 1700-luvun Englannin tapaan teollisuuden hyväksi.
Samaan tapaan Kiinassa oli ”suuri harppaus” 1958–1960. Näissä valtion komennossa rakennettiin paljon teollisuutta. Stalinistista teollistamispolitiikkaa harjoitettiin Neuvostoliitossa vuosina 1929–1953, Albaniassa 1945–1990 ja Itä-Euroopassa 1948–1953, Kuubassa sekä Pohjois-Koreassa. Normaaliin suunnitelmatalouteen siirryttiin vuonna 1953. Kiina vuodesta 1957 ja Jugoslavia vuodesta 1964 harjoittivat suunnitelmataloutta hajanaisilla aloilla. Lähes kaikki komentotaloudet kulkivat stalinistisen vaiheen läpi ja helpottivat kontrollia talouskasvun hidastuttua. Sosialististen maiden talouksissa noin 90 % työvoimasta oli valtion palveluksessa.
Suunnitelmataloutta sovelletaan etenkin, kun valtio haluaa kohdistaa voimavaroja nopeasti tietyille aloille enemmän, kuin kohdentuisi vapaaehtoisesti muun muassa yritystoiminnan kautta. Kapitalistisimmistakin maista jonkinasteisina esimerkkeinä on pidetty Japanin ja Etelä-Korean teollisuuspolitiikka.
Aiheesta muualla

Kuvia tai muita tiedostoja aiheesta Suunnitelmatalous Wikimedia Commonsissa
Takamehtien mekatähtiä

| Takamehtien mekatähtiä Freud Marx Engels & Jung |
| --- | --- | --- |

Studioalbumin tiedot
 Äänitetty : 1988
 Julkaistu: 1988
 Tuottaja(t): Freud Marx Kalén & Blom
 Tyylilaji: kantri/rock
 Levy-yhtiö: Love Kustannus
Freud Marx Engels & Jungin muut julkaisut
| Siunattu hulluus 1987 | Takamehtien mekatähtiä 1988 | Jokainen hakee juomansa itse 1989 |
Takamehtien mekatähtiä on suomalaisen Freud Marx Engels & Jung -yhtyeen kolmas studioalbumi ja julkaistiin vuonna 1988.
Kappaleet

Rakkautta yltympäriinsä ( - Leaving Love All Over the Place - ) - 2:35
Selkä vääränä ( - Boney Fingers - ) - 2:20
Mystinen metsätyömies ( - Cosmic Cowboy - ) - 4:14
MBAQANGAA ( - Ubangi Stomp - ) - 3:14
Haurutettua kateenkorvaa - 3:35
Mustelmilla ( - Bruised Orange - ) - 3:24
Rautatieseikkailu 2001 - 3:41
Ei semmosia judeja kuin Jeesus enää oo ( - They Ain't Making Jews Like Jesus Anymore - ) - 3:32
Ei kai Hectorillakaan ole helppoa - 2:50
Mustasukkaisuus blues - 2:55
Niin kauas kuin tunteet vie meidät ( - As Far as This Feeling Will Take Us - ) - 2:42
Soittoruokaloiden naiset ( - Honky Tonk Woman - ) - 3:25
Kappaleet > CD-bonukset

Tänä yönä pullo petti mun ( - Tonight the Bottle Let Me Down - ) - 2:25
Naurusavuke - 3:44
Vasyl Patšovskyi

| Vasyl Patšovskyi> Василь Пачовський |
| --- | --- |
 Vasyl Patšovskyi
Henkilötiedot
Syntynyt: 12. tammikuuta 1878 Žulytši, Zolotšivin alue, Galitsia
Kuollut: 5. huhtikuuta 1942 (64 vuotta) Lviv
Ammatti:  runoilija, näytelmäkirjailija, lehtikirjoittaja, opettaja
Kirjailija
Tuotannon kieli: ukraina
Esikoisteos:  Rozsypani perly
Aiheesta muualla
Löydä lisää kirjailijoitaKirjallisuuden teemasivulta
Vasyl Patšovskyi (ukr. Василь Пачовський; 12. tammikuuta 1878 Žulytši, Zolotšivin alue, Galitsia – 5. huhtikuuta 1942 Lviv) oli ukrainalainen runoilija, näytelmäkirjailija, lehtikirjoittaja ja opettaja.
Patšovskyi opiskeli lääketiedettä Lvivin ja historiaa Wienin yliopistossa ja suoritti opettajan tutkinnon 1909. Hän opetti Galitsiassa Transkarpatiassa. Hän työskenteli Ukrainan vapautusliiton edustajana internointileirillä Itävallassa 1914–1915, toimitti sotilaille suunnattua sanomalehteä Strilets 1918–1919 palvellessaan Ukrainan Galitsian armeijassa, oli 1920-luvulla viikkolehti Utšhorodin päätoimittaja ja kirjoitti jatkuvasti eri aikakauslehtiin.
Patšovskyi oli Moloda Muzan keskeisiä jäseniä. Hän julkaisi vuonna 1901 lyyrisiä runoja sisältävän esikoiskokoelmansa Rozsypani perly (’Irtohelmiä’). Runot ovat hyvin melodisia ja muistuttavat kansanlauluja. Näytelmät ovat modernistisempia, lyyrisiä allegorioita, ja niissä ilmenee isänmaallista Ukrainan vapauden kaipuuta. Patšovskyin eeppinen runoelma Zoloti vorota (”Kultaiset portit”) muistuttaa näytelmiä. Hän sai neljästä suunnittelemastaan osasta valmiiksi kaksi.
Vuosina 1984 ja 1985 julkaistut koottujen runojen kokoelmat sisältävät ensimmäisessä osassa myös aiemmin julkaisemattomia runoja. Hänen historiaa käsittelevien kirjojensa aiheena on pääasiassa Transkarpatia.
Aiheesta muualla

Kuvia tai muita tiedostoja aiheesta Vasyl Patšovskyi Wikimedia Commonsissa
Susch

Susch kuului Innin hallintoalueeseen
Näkymä Suschiin idästä. Taustalla Susascajoki ja "kesätie" Flüelasolaan
Susch on kylä ja entinen kunta  Sveitsissä, Graubündenin kantonin retoromaaninkielisessä osassa, Engadinin laaksossa, Innjoen varrella, noin 1 400 metrin korkeudessa. Susch, Lavin ja Zernez yhdistyivät uudeksi Zernezin kunnaksi.
Entinen kunta

Kunnan pinta-ala oli 93,9 km². Se oli yksi Innin hallintoalueen 18 kunnasta. Vuoden 2008 lopussa kunnan väkiluku oli 219. Enemmistö Suschin asukkaista on retoromaaninkielisiä.
Kunnan asukkaiden perinteinen elinkeino on ollut maatalous. Nykyisin matkailu on tärkeä elinkeino. Suschiin on hyvät junayhteydet: sekä laakson junaliikenne välillä Scuol-Tarasp–Pontresina/St. Moritz että yhteys Sagliainsin aseman ja Vereinan tunnelin kautta muualle Sveitsiin on tunneittaista. Kesäisin Suschiin pääsee Flüelasolan yli Davosista.
Aiheesta muualla

Kuvia tai muita tiedostoja aiheesta Susch Wikimedia Commonsissa
Taitaja-kilpailu

Taitaja on vuodesta 1988 lähtien järjestetty ammattitaitokilpailu ja Suomen suurin ammatillisen koulutuksen tapahtuma. Taitajassa ammatillista perustutkintoa suorittavat opiskelijat kilpailevat ammattitaidon SM-mitaleista. Kilpailulajit pohjautuvat ammatillisiin tutkintoihin. Tapahtuman taustaorganisaatio on Skills Finland ry, joka luovuttaa kilpailun järjestämisoikeuden vuosittain jollekin ammatilliselle koulutuksen järjestäjälle.
Taitaja-kilpailun ensimmäinen vaihe on semifinaalit, jotka järjestetään ammatillisissa oppilaitoksissa ympäri Suomen. Vuosittain semifinaaleihin osallistuu noin 1500 opiskelijaa. Semifinaaleista kunkin lajin kahdeksan parasta pääsee järjestävän Taitaja-finaaliin. Taitaja-kilpailun finaali kestää kolme päivää, joiden aikana kilpailijat suorittavat useita ammatillisia taitoja vaativia tehtäviä. Ammattitaitokilpailuille luonteenomaisesti yleisö pääsee seuraamaan kilpailua läheltä.
Kussakin lajissa alan ammattilaisista koostuva tuomaristo arvioi ja pisteyttää suoritukset, ja kilpailun päätteeksi kunkin lajin kolme parasta palkitaan kulta-, hopea- ja pronssimitaleilla. Lisäksi kultamitalien joukosta valitaan Taitajien Taitaja, joka toimii ammatillisen koulutuksen lähettiläänä seuraavaan Taitaja-finaaliin saakka.
Kilpailun lisäksi Taitaja-tapahtuma toimii ammatillisen koulutuksen kohtaamispaikkana sen parissa toimiville asiantuntijoille. Tapahtumassa vierailee lukuisia opetusalan henkilöitä peruskoulun oppilaanohjaajista ammatillisten oppilaitosten lehtoreihin ja valtiontason päättäjiin. Vuonna 2018 Taitaja-kilpailun finaalissa Joensuussa vieraili tasavallan presidentti Sauli Niinistö. Ammatinvalintaa pohtiville Taitaja on paikka tutustua ammatillisen koulutuksen eri vaihtoehtoihin. Lukumääräisesti suurin osa tapahtuman yleisöstä onkin peruskoulun jälkeisiä uravaihtoehtoja pohtivia yläkoululaisnuoria.
Monet Taitajassa menestyneet kilpailijat ovat jatkaneet kilpailemista kansainvälisissä WorldSkills-, EuroSkills- tai Abilmpics-ammattitaitokilpailuissa.
Aikaisemmat kilpailut

Taitaja-kilpailu on aikaisemmin järjestetty seuraavilla paikkakunnilla:
Tulevat kilpailut

Tulevat Taitaja-kilpailut järjestetään seuraavilla paikkakunnilla:
Aiheesta muualla

Taitaja-tapahtumasta Skills Finland ry:n sivuilla
Taitaja2017 Helsinki -tapahtuma Helsingin Messukeskuksessa
Veronica Palm

Veronica Palm vuonna 2011.
Veronica Palm (s. 1. helmikuuta 1973) on ruotsalainen poliitikko. Hän edustaa sosiaalidemokraatteja ja istui valtiopäivillä vuosina 2002–2015.
Palm oli lokakuusta 1998 heinäkuuhun 1999 Euroopan parlamentin jäsen. Hän nousi parlamenttiin Birgitta Ahlqvistin varaedustajana Ahlqvistin palattua valtiopäiväedustajaksi. Palm oli naisten oikeuksien valiokunnan jäsen 19. lokakuuta 1998 – 19. heinäkuuta 1999 ja kulttuuri-, nuoriso- ja koulutusasioita sekä tiedotusvälineitä käsittelevän valiokunnan varapuheenjohtaja 28. lokakuuta 1998 – 19. heinäkuuta 1999. Syksyn 2002 valtiopäivävaaleissa hänet valittiin ensimmäisen kerran Ruotsin valtiopäivien jäseneksi ja syyskuun 2006 vaaleissa hänet valittiin jatkokaudelle. Hän edustaa Tukholman kunnan vaalipiiriä. Helmikuusta 2008 alkaen Palm on ollut valtiopäivien sosiaalivakuutusvaliokunnan varapuheenjohtaja Tomas Enerothin siirryttyä elinkeinovaliokunnan varapuheenjohtajaksi. Aiemmin hän oli varsinaisena jäsenenä ulkoasiainvaliokunnassa.
Palmilla on lastenhoitajan koulutus vuodelta 1991 ja hän teki päiväkotityötä Linköpingin kunnassa vuoteen 1996. Vuonna 1996 hän työskenteli lyhyen aikaa Ruotsin valtiovarainministeriön ja vuosina 1996–1998 Ruotsin ammattiliittojen keskusjärjestön LO:n palveluksessa. Vuodesta 1999 vuoteen 2002 hän teki kansalaisjärjestötyötä Tukholmassa.
Palm on naimisissa tukholmalaisen kunnallispoliitikon Roger Mogertin kanssa. Heillä on kolme lasta, kaikki tyttäriä.
Vasyl Stefanyk

| Vasyl Stefanyk> Василь Стефаник |
| --- | --- |
 Vasyl Stefanyk ennen vuotta 1936.
Henkilötiedot
Syntynyt: 14. toukokuuta 1871 Rusiv, Snjatynin piiri, Galitsia, Itävalta-Unkari
Kuollut: 7. joulukuuta 1936 (65 vuotta) Rusiv
Ammatti:  kirjailija, poliitikko
Kirjailija
Tuotannon kieli: ukraina
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Vasyl Stefanyk, (ukr. Василь Стефаник, 14. toukokuuta 1871 Rusiv, Snjatynin piiri, Galitsia, Itävalta-Unkari –  7. joulukuuta 1936 Rusiv) oli ukrainalainen kirjailija ja poliitikko.
Stefanyk tutustui opiskeluaikana Les Martovytšiin ja Lev Batšynskyihin, joilla oli merkittävä vaikutus hänen elämäänsä: Martovytš sai hänet kiinnostumaan kirjoittamisesta, Batšynskyi ohjasi hänet politiikan pariin. Opiskellessaan myöhemmin lääketiedettä Krakovan yliopistossa Stefanyk ystävystyi puolalaisen lääkärin Wacław Moraczewskin ja tämän vaimon Sofija Okunevska-Moraczewskan kanssa, joiden kautta hän tutustui aikakauden eurooppalaiseen kirjallisuuteen ja muuhun kulttuuriin. Hän tutustui myös puolalaisen avantgarderyhmän Młoda Polska jäseniin, joista tärkeimpiä hänelle olivat Stanisław Przybyszewski, Władysław Orkan ja Stanisław Wyspianski.
Stefanykin kirjeissä heijastuvat aikakauden modernistien vaikutukset, ja ne ennakoivat hänen myöhempiä kertomuksiaan, mutta yritys julkaista sanomalehdissä runollista proosaa epäonnistui. Vuonna 1897 hän sai kuitenkin julkaistuksi kertomuksiaan Tšernivtsissä ilmestyneessä Pratsiassa ja niiden jälkeen pienoisromaaneja julkaisussa Literaturno-naukovyi vistnyk (1898). Ensimmäinen kokoelma Synia knyzhetška ilmestyi 1899 (”Sininen kirja”). Se sai heti kiitosta, ja sen jälkeen hän julkaisi uusia kokoelmia.
Stefanykin ura huipentui 1901, mutta sitten seurasi kirjoittamisessa 15 vuoden tauko. Hän oli vuodesta 1908 Itävalta-Unkarin hajoamiseen asti Itävallan parlamentin jäsen Galitsian Radikaalipuolueesta. Ensimmäinen maailmansota kauhuineen sai hänet jälleen kirjoittamaan. Lyhytikäisen Länsi-Ukrainan kansantasavallan aikana hänestä tuli Ukrainan kansallisen neuvoston (UNRada) varapuheenjohtaja, ja 1919 hän oli Kiovassa allekirjoittamassa sopimusta Ukrainan kansantasavallan kanssa Ukrainan yhdistymisestä.
Neuvosto-Ukraina palkitsi Stefanykin Länsi-Ukrainan merkittävimpänä elävänä kirjailijana elinikäisellä eläkkeellä, jonka hän kuitenkin torjui vastalauseena Ukrainassa harjoitetuille tukahduttamistoimille.
Stefanyk julkaisi myöhemminkin novelleja, joista osan julkaisi hänen poikansa Jurii Stefanyk Saksassa 1948. Stefanykin tuotanto koostuu 59 pienoisromaanista, joista osalla on mittaa vain pari sivua. Volodymyr Blavatsky on sovittanut niitä näytelmiksi, ja on tehty myös yksi elokuvasovitus. Kertomusten päähenkilö ovat yleensä hänen kotiseutunsa Pokutian talonpoikia. Hän yhdisteli niissä kirjallista ukrainan kieltä ja Pokutian murretta vaikeasti käännettäväksi kieleksi.
Stefanyk kuului Pokutian kolmikkoon yhdessä kahden muun kirjailijan Les Martovytšin (1871–1916) ja Marko Tšeremšynin kanssa.
Stefanykin nimeä kantaa Lvivissä sijaitseva Stefanykin kansallinen tieteellinen kirjasto.
Aiheesta muualla

Kuvia tai muita tiedostoja aiheesta Vasyl Stefanyk Wikimedia Commonsissa
Suomen ralli 2016

|  Suomen ralli 2016 |
| --- | --- |
 8. osakilpailu 14 osakilpailusta kaudella 2016. 

Sijainti:  Jyväskylä, Suomi


Palkintokoroke
Voittaja:   Kris Meeke  Paul Nagle  (Citroen World Rally Team)
Toinen:   Jari-Matti Latvala  Miikka Anttila  (Volkswagen Motorsport)
Kolmas:   Craig Breen  Scott Martin  (Citroen World Rally Team)
Hayden Paddon AT-asemalla
Suomen ralli 2016 (virallisesti 66. Neste Rally Finland 2016) oli Rallin MM-sarjan kauden 2016 kahdeksas osakilpailu, joka ajettiin 28.–31. heinäkuuta. Rallin voittajan keskinopeus oli 126,6 km/h, mikä on kaikkien aikojen nopein MM-ralli.
Reitti

Rallissa oli 24 erikoiskoetta, joista tuli yhteensä 333,60 km.
Suurin muutos edellisvuoteen oli perjantain ja lauantain lenkkien vaihtaminen keskenään, mikä oli tutumpi järjestys.
Perjantaina Halinen oli kokonaan uusi erikoiskoe, mutta Äänekoski – Valtraa oli ajettu nimellä Koivistonkylä vuosikymmeniä aiemmin. Lauantain Saalahti sekä sunnuntain Lempää ja Oittila olivat tuttuja 90-luvulta, joskin Oittila ajettiin aiemmin nimellä Mutanen.
Ouninpohja ajettiin nyt eri suuntaan ensimmäistä kertaa sitten vuoden 1994. Myös Ruuhimäen testierikoiskoe ja Päijälä ajettiin käännettyyn suuntaan.
Reitillä käytettiin ensimmäistä kertaa betonista tehtyjä oikaisuesteitä. Nopeuden hidastamisen lisäksi ne edistivät tien kestävyyttä.
Kilpailun tapahtumia

Dani Sordo joutui jättämään kilpailun väliin loukkaannuttuaan testeissä. Hänen tilallaan Hyundaita ajoi Kevin Abbring.
Jari-Matti Latvala menetti aikaa rengasrikkoon EK4:llä. Sébastien Ogier ajoi ojaan kolmannelta sijalta EK10:llä. Lorenzo Bertelli ajoi ulos Ouninpohjassa ja Eric Camilli Päijälässä. Ott Tänak keskeytti neljänneltä sijalta ulosajoon Oittilan erikoiskokeella, EK22:lla. Pontus Tidemand ajoi ulos ja keskeytti rallin päättäneellä Oittilan toisella ajokerralla.